Aston Villa-helt tilbake etter fire års kamp mot kreften
36 år gamle Stiliyan Petrov har kjempet seg tilbake fra en akutt form for leukemi. En diagnose han først fikk i 2012. Nå har han blitt invitert til å bli med Aston Villa på deres treningsleir i Østerrike 7. juli. Petrov har 105 kamper for Bulgaria og har vært en helt for Aston Villa-fansen med sin krigerske innstilling på banen. Han la egentlig opp allerede i 2012, men Aston Villa har alltid holdt døren på gløtt for sin tidligere kaptein. – Fotballen er over for min del. Jeg må nå kjempe for mitt eget liv og jeg er klar for den kampen. Jeg vil takke alle for støtten jeg har fått fra hele verden, sa Petrov til den bulgarske sportsavisen Tema Sport den gangen. Petrov jobber nå med å få opp formen og har blitt invitert med å trene en måned med klubben som rykket ned fra Premier League i fjor. Bakgrunn: Premier League-kaptein fikk påvist blodkreftPetrov ble tidligere Aston Villa-sjef Martin O'Neills første signering etter at han tok jobben i 2006. Bulgareren ble signert for 6,5 millioner pund fra Celtic. Han begynte først å vise symptomer på leukemi etter et 3-0 tap mot Arsenal i mars 2012 og fikk diagnosen et par dager senere. Han har 218 kamper for Villa og mer enn 500 i britisk fotball. Petrov ble en del av Aston Villas «Hall of Fame» for tre år siden. Han har også opprettet en stiftelse for å hjelpe andre som lider av blodkreft. Aston Villa møter Sheffield Wednesday til seriestarten 7. august.
Tidligere Aston Villa-kaptein Stiliyan Petrov er tilbake i fotballen etter en fire års kamp mot kreften.